85 छात्राओं को दी निशुल्क साइकिल
मानपुर| ब्लाॅक शासकीय हाई स्कूल में आदिवासी स्कूली छात्राओं को सरस्वती निशुल्क साइकिल योजना के तहत 85 छात्राओं को साइकिल दिया गया। कार्यक्रम में मदन साहू, सरपंच भोजेश शाह मंडावी, प्राचार्य मोहन पटौडी, शिक्षक एम मेश्राम सहित बड़ी संख्या शिक्षक व छात्र मौजूद थे। इस अवसर पर भाजपा के मंडल अध्यक्ष मदन साहू ने कहा कि पहले पालकों का मानना था कि पुत्र को ही शिक्षा के लिए स्कूल भेजना चाहिए। बालिकाओं को स्कूल से दूर रखकर गृह कार्य में लगा दिया जाता था लेकिन आज शासन ने बालक-बालिकाओं को समान अधिकार दिए हैं। छात्राओं को स्कूल जाने में समस्या न हो इसलिए निशुल्क देकर उन्हें प्रोत्साहित किया जिसका परिणाम है आज छात्राओं की संख्या स्कूलों में अधिक होने लगी है। सरपंच भोजेश शाह ने अपने विचार रखे।
hin_Deva hin_Deva